Eesti Omanike Keskliit on seisukohal, et Tallinna Vee hinnad järgmine peavad veemonopoli soovitud 3,5% tõusu asemel langema üle 25%.    Eesti Omanike Keskliidu peasekretäri Taavi Madiberki teatel on Tallinna Vee hinnataotlus alusetu - tegemist on veemonopoli teadlikult kavandatud juriidilise ja PR-trikiga, mille eesmärk on takistada järelvalveorganite tööd. Tallinna Vee advokaadid aduvad selgelt, et Tallinna Vesi on mitmekordselt  ületanud seadusega lubatud põhjendatud tulukust.    Konkurentsiameti peadirektor Märt Ots on varem selgelt välja öelnud, et, kui rakendada põhjendatud tulukuse printsiipi peaks vee hind peaks langema ca 25% Samuti on juriidiliselt selge, et linnaga sõlmitud erastamisleping pole seadusest kõrgem ning ettevõtte peaks hinnataotluse esitamisel järgima põhjendatud tulukuse printsiipi. Kokkuvõtlikult, kui Tallinna Vesi seadust järgiks, räägiks me täna hinnalanguse, mitte tõusu, taotlusest.    Madiberki hinnangul ei jää konkurentsiametil muud üle, kui kehtestada teadlikult seadust eirava Tallinna Vee hindadele monopolide ohjeldamise seaduses ette nähtud ajutine hinnakontroll, mis tooks kaasa märgatava hinnalanguse.    Eesti Päevaleht